SA740
Exported from Holy-Writings.com on 2026-06-18 - 1 clipping

雜阿含經 （七四〇）

如是我聞。 一時佛住舍衞國祇樹給孤獨園。

如上説。差別者。 若比丘修習此七覺分。 多修習已。當得七果。 何等爲七。 謂現法智有餘涅槃。及命終時。不得現法智。 若不爾者。五下分結盡。得中般涅槃。 若不爾者。得生般涅槃。 若不爾者。得無行般涅槃。 若不爾者。得有行般涅槃。 若不爾者。得上流般涅槃。

佛説此經已。諸比丘聞佛所説。歡喜奉行
-- SA740 — Taisho Tipitaka (CC0-1.0)